கடலூரைச் சேர்ந்த திருமேனி என்பவர் சென்னை உயர் நீதிமன்றத்தில் மனுத்தாக்கல் செய்திருந்தார். அதில், வலிப்பு நோயாலும், மூளை பாதிப்புக்கும் உள்ளாகியுள்ள தனது 10 வயது மகனை, கருணைக் கொலை செய்ய அனுமதிக்க கோரியிருந்தார். இந்த வழக்கை நீதிபதிகள் என்.கிருபாகரன், எஸ்.பாஸ்கரன் அமர்வு விசாரித்து வருகிறது. இந்த வழக்கு இன்று விசாரணைக்கு வந்தபோது, சென்னை அரும்பாக்கத்தில் சேர்ந்த அமோல் ((AMOL)) என்ற மறுவாழ்வு அமைப்பு டிரிகர் பாயிண்ட் தெரபி ((Trigger Point Therapy)) என்ற வெளிப்புற பிசியோதெரபி சிகிச்சை மூலம் சில மாதங்களில் குணப்படுத்த முடியும் என்றும் இணைப்பு மனு தாக்கல் செய்தது. அப்போது, ஆரணியைச் சேர்ந்த சித்த மருத்துவர் ஆனந்த் ஸ்ரீராம் என்பவர் சிறுவனை, உட்புற மற்றும் வெளிப்புற சிகிச்சை மூலமே குணப்படுத்த முடியும் என்று தெரிவித்தார்.